C 316/16
HU
Az Európai Unió Hivatalos Lapja
2023.9.6.
Ez a hagyományos termelési rendszer amellett, hogy hozzájárul az ökoszisztémák fenntartásához és a tüzek terjedésének megakadályozásához, a gidák húsának is sajátos jellemzőket kölcsönöz a puhaság, a szín és a lédússág tekintetében elsősorban az állatok kezelésének módjából, az anyaállatokkal töltött idő hosszából és az étrendjükből adódóan.
A gidákat kezdetben anyatejjel táplálják.
Tekintettel a fajtákra, az étrendre és a tartás módjára, ez a tej az Extremadurán kívüli földrajzi területeken termelt tejtől eltérő jellemzőkkel rendelkezik.
Az ilyen eltérő összetételű tej jellemzői az ilyen tejjel táplált gidák húsában is megjelennek.
Az anyaállattal együtt töltött időszakban a gidák sokat mozognak, ami magasabb mioglobinszintet eredményez az izomzatban.
3.4.
Az előállítás azon műveletei, amelyeket a meghatározott földrajzi területen kell elvégezni A termék sajátosságainak megőrzése és minőségének biztosítása, az állatok jólétének a szállítás időtartama során való garantálása, a termék előállítási körülményeinek ellenőrzése és nyomonkövethetőségének biztosítása érdekében a termék előállításához az Extremadura régióban született, nevelt, hizlalt és levágott kecskegidák húsát kell felhasználni, a hasított testeket pedig az Extremadura régióban kell feldolgozni.
3.5.
A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok A darabolást a Szabályozó Testület által vezetett megfelelő nyilvántartásba bejegyzett darabolóüzemekben kell elvégezni.
A húsdarabok filézése és csomagolása történhet a Szabályozó Testület által nyilvántartásba vett húsfeldolgozó üzemekben vagy olyan egyedi létesítményekben a végső értékesítési ponton, amelyek korábban együttműködési megállapodást írtak alá a Szabályozó Testülettel az oltalom alatt álló termék ellenőrzésére, címkézésére és forgalmazására vonatkozóan.
A darabolás és a filézés olyan kiskereskedelmi helyiségekben is történhet, ahol az ügyletet a fogyasztóval az értékesítéssel egyidejűleg bonyolítják le.
A hús filézése nem történhet az OFJ hatálya alá nem tartozó húsok filézésével egy időben.
3.6.
A bejegyzett elnevezést viselő termék címkézésére vonatkozó egyedi szabályok A húsrészeket a gazdasági szereplő védjegyével és a tanúsító jelzéssel kell forgalomba hozni, és ezek megfelelő használatáért végső soron a tanúsított gazdasági szereplő felel.
A „CABRITO DE EXTREMADURA” OFJ LECHAL (szopós gida) kategória esetén a feliratot és a logót tartalmazó címkét a 3.2.a) pontban meghatározott követelményeknek megfelelő hasított testen, hasított féltesten, negyedtesten és/vagy húsrészeken kell elhelyezni.
A „CABRITO DE EXTREMADURA” OFJ szövegét és logóját feltüntető címkét a 3.2.b) pontban meghatározott követelményeknek megfelelő hasított testen, hasított féltesten, negyedtesten és/vagy húsrészeken kell elhelyezni.
A kötelező jelöléseken kívül a címkén a következőket is fel kell tüntetni: a „CABRITO DE EXTREMADURA” OFJ azonosítása és logója, valamint a nyomonkövethetőségi adatok.
A logónak két verziója van.
Ezek mindegyike csak egy kereskedelmi kategória esetében használható.
A „Cabrito de Extremadura” lechal (szopós gida) kereskedelmi kategória logója